Document ID: 32002D0573

Απόφαση της Επιτροπής
της 10ης Ιουλίου 2002
για την τροποποίηση της απόφασης 2002/69/EΚ για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας
[κοινοποιηθείσα υπό τον αριθμό Ε(2002) 2558]
(Κείμενο που παρουσιάζει ενδιαφέρον για τον ΕΟΧ)
(2002/573/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/EΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 6,
Εκτιμώντας τα ακόλουθα:
(1) Η απόφαση 2002/69/EΚ της Επιτροπής, της 30ής Ιανουαρίου 2002, για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας(2), óπως τροποποιήθηκε από την απόφαση 2002/441/ΕΚ(3), θεσπίστηκε λόγω των σοβαρών ελλείψεων που διαπιστώθηκαν κατά την κοινοτική επίσκεψη επιθεώρησης στην Κίνα, όσον αφορά τον κανονισμό κτηνιατρικών φαρμάκων και το σύστημα ελέγχου υπολειμμάτων σε ζώντα ζώα και ζωικά προϊόντα και λόγω της παρουσίας επιβλαβών οργανισμών, συμπεριλαμβανομένης της chloramphenicol σε προϊόντα που προορίζονται για κατανάλωση από τον άνθρωπο ή τα ζώα τα οποία παρουσιάζουν κίνδυνο για την υγεία τους.
(2) Η απόφαση 2002/69/EΚ επρόκειτο να αναθεωρηθεί βάσει των πληροφοριών που διαβίβασαν οι αρμόδιες αρχές της Κίνας, οποιωνδήποτε αποτελεσμάτων από την αυξημένη παρακολούθηση και τις δοκιμές που πραγματοποιούν τα κράτη μέλη στα φορτία που φθάνουν πριν από τις 14 Mαρτίου 2002 και, εφόσον είναι αναγκαίο, βάσει των αποτελεσμάτων της επιτόπιας επίσκεψης επιθεώρησης που πραγματοποιούν οι κοινοτικοί εμπειρογνώμονες.
(3) Με βάση τις πληροφορίες που παρασχέθηκαν από τις αρχές της Κίνας και τα αρνητικά αποτελέσματα των δοκιμών που διενεργήθηκαν σε ορισμένα αλιευτικά προϊόντα ορισμένων ειδών ιχθύων κρίνεται σκόπιμο να επιτραπούν οι εισαγωγές των προϊόντων αυτών από την Κίνα.
(4) Συνεπώς, η απόφαση 2002/69/ΕΚ πρέπει να τροποποιηθεί αναλόγως.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Tο παράρτημα ΙΙ της απόφασης 2002/69/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση εφαρμόζεται από τις 14 Ιουλίου 2002.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 10 Ιουλίου 2002.

Labels: 17
0
3
6
18